Arbeidstittelen var «Hello Hello» under hele innspillingsprosessen. De startet 2. oktober 1967 i Abbey Road Studios. Det som ble spilt inn denne kvelden, var trommer, piano, orgel, bongoer, maracas, conga og tamburin. De rakk 14 tagninger, og den raske avslutningen som ble kalt «Maori finale», var med i sangen helt fra begynnelsen. (Den avslutningen er for øvrig med i filmen under visningen av rulletekstene) 19. oktober 1967 ble det lagt på to gitarer, McCartneys solistvokal (spilt inn to ganger) og kor fra George Harrison og Lennon. På har man anledning til å høre hvordan sangen hørtes ut på dette stadiet.